Document ID: 32003R0238

Κανονισμός (ΕΚ) αριθ. 238/2003 της Επιτροπής
της 7ης Φεβρουαρίου 2003
για τον καθορισμό των δασμών που επιβάλλονται από την 1η Ιανουαρίου έως τις 31 Δεκεμβρίου 2003 στις εισαγωγές εμπορευμάτων στην Κοινότητα τα οποία υπάγονται στον κανονισμό (ΕΚ) αριθ. 3448/93 του Συμβουλίου και προέρχονται από την Ουγγαρία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (EΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων(1), όπως τροποποιήθηκε από τον κανονισμό (ΕΚ) αριθ. 2580/2000(2), και ιδίως το άρθρο 7 παράγραφος 4,
Εκτιμώντας τα ακόλουθα:
(1) Το πρωτόκολλο αριθ. 3 της ευρωπαϊκής συμφωνίας μεταξύ της Ευρωπαϊκής Κοινότητας και των κρατών μελών της αφενός, και της Δημοκρατίας της Ουγγαρίας, αφετέρου, που εγκρίθηκε με την απόφαση 93/742/Eυρατόμ, ΕΚΑΧ, EΚ του Συμβουλίου και της Επιτροπής(3), θεσπίζει τους εμπορικούς διακανονισμούς για τα μεταποιημένα προϊόντα που απαριθμούνται σε αυτό.
(2) Το πρωτόκολλο τροποποιήθηκε από την απόφαση αριθ. 2/2002 του Συμβουλίου Σύνδεσης ΕΚ-Ουγγαρίας, της 16ης Απριλίου 2002, για τη βελτίωση των εμπορικών διακανονισμών για τα μεταποιημένα προϊόντα που προβλέπονται στο πρωτόκολλο αριθ. 3 της ευρωπαϊκής συμφωνίας(4), με την οποία μειώνονται, από την 1η Ιανουαρίου 2002, οι δασμοί που επιβάλλονται στις εισαγωγές ορισμένων εμπορευμάτων που προέρχονται από την Ουγγαρία.
(3) Επομένως, οι μειωμένοι δασμοί που επιβάλλονται από την 1η Ιανουαρίου έως τις 31 Δεκεμβρίου 2003, καταρτίζονται σύμφωνα με το πρωτόκολλο αριθ. 3 για τις εισαγωγές ορισμένων εμπορευμάτων που προκύπτουν από τη μεταποίηση γεωργικών προϊόντων και προέρχονται από την Ουγγαρία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι δασμοί, οι γεωργικές συνιστώσες και οι πρόσθετοι δασμοί που επιβάλλονται από την 1η Ιανουαρίου έως τις 31 Δεκεμβρίου 2003 στις εισαγωγές εμπορευμάτων που προέρχονται από την Ουγγαρία, που υπάγονται στον πίνακα 2α και στον πίνακα 2β του παραρτήματος Ι του πρωτοκόλλου αριθ. 3 της ευρωπαϊκής συμφωνίας καθορίζονται στα παραρτήματα I, II και III του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Αρχίζει να ισχύει από την 1η Ιανουαρίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Φεβρουαρίου 2003.

Labels: 3
18
17
6